
CONVENI DE COL·LABORACIÓ ENTRE L’AJUNTAMENT DE SENTMENAT I L’ASSOCIACIÓ DE COMERCIANTS DE SENTMENAT DE L’ANY 2025

REUNITS

D’una part, Montserrat Rueda Miralles, alcaldessa de Sentmenat, actuant en la seva representació en virtut de les facultats conferides pels arts. 21.1 b) de la Llei 7/1985, de 2 d’abril, reguladora de les bases de règim local i 53.1 a) del Decret Legislatiu 2/2003, de 28 d’abril, pel qual s’aprova el text refós de la Llei municipal i de règim local de Catalunya, assistit pel secretari de la Corporació Sr. Gonzalo Lluzar López de Briñas.

I d’una altra, la Sr. Lluis Lloveras Permayer, major d’edat, amb DNI número 77.676.246-W, com a president de l’Associació de Comerciants de Sentmenat (ACS) amb CIF G-65995449. 

Es reconeixen mútuament, en la representació que actuen, capacitat legal suficient per aquest acte, i exposen:

I- Que l’Associació de Comerciants de Sentmenat té activitat com a entitat, es troba registrada al registre d’entitats de la Generalitat i entre quines finalitats es troba “dinamitzar el comerç de Sentmenat amb la finalitat que esdevingui un comerç competitiu, millorant l’oferta i augmentant l’activitat econòmica de la vila”. 

II- Que l’associació expressa la voluntat de col·laboració amb l’Ajuntament de Sentmenat per tal de desenvolupar actuacions d’acord amb el pla de treball coordinat.

III- Que, de conformitat amb el que s’ha exposat, les parts convenen en formalitzar el present CONVENI que es regirà pels següents:

PACTES

PRIMER.- OBJECTE :
L’objecte d’aquest conveni és regular la col·laboració entre l’Ajuntament de Sentmenat i l’Associació de Comerciants de Sentmenat per tal de dur a terme actuacions de dinamització i suport al teixit comercial de Sentmenat segons el Projecte de Promoció del comerç de Sentmenat 2025 que promou l’ACS.

SEGON.- IMPORT DE LA SUBVENCIÓ:
L’Ajuntament a través de la Regidoria de Comerç subvencionarà a l’Associació de Comerciants de Sentmenat amb un import de cinc mil euros (5.000,00 €), per col·laborar en la realització de les activitats descrites al Pla de treball del projecte que promou l’ACS.
La despesa es realitzarà amb càrrec a l’aplicació pressupostaria 220 4310 48900 Subvenció Associació Comerciants de Sentmenat.

TERCER.- DESPESES SUBVENCIONABLES:
Seran subvencionables les despeses recollides en l’article 31 de la Llei 38/2003, de 17 de novembre, General de Subvencions.

Despeses subvencionables:
Es consideren despeses subvencionables, als efectes previstos en aquesta llei, aquells que de manera indubtable responguin a la naturalesa de l'activitat subvencionada, resultin estrictament necessaris i es realitzin en el termini establert en l’acord de concessió.
Es considerarà despesa realitzada la que ha sigut efectivament pagada amb anterioritat a la finalització del període de justificació.

Despeses no subvencionables: 
1. Els interessos deutors dels comptes bancaris.
1. Interessos, recàrrecs i sancions administratives i penals.
1. Les despeses de procediments judicials.
1. Els tributs locals, quan suposin exempcions fiscals no previstes en la llei, compensacions o minoracions de deutes contrets amb la hisenda local.
1. Els impostos indirectes quan siguin susceptibles de recuperació o compensació. 
1. Els impostos personals sobre la renda.
1. Despeses derivades de celebracions gastronòmiques o protocol·làries.
1. Despeses de manutenció, compra de productes alimentaris o begudes alcohòliques.
1. L’adquisició de bens, eines o material divers que tingui caràcter inventariable.

QUART.- ACCEPTACIÓ DE LA SUBVENCIÓ:
S’entendrà acceptada la subvenció per la signatura d’aquest conveni per part del beneficiari.

CINQUÈ.- TERMINI D’EXECUCIÓ:
La subvenció es destinarà a finançar les despeses que es produeixin en l’execució de les activitats descrites als punts anteriors, les quals es duran a terme des de l’1 de gener de 2025 fins al 31 de desembre del 2025.


SISÈ.- TERMINI I FORMA DE JUSTIFICACIÓ:
La beneficiària haurà de justificar la realització de l’activitat subvencionada com a màxim el dia 31 de març de 2026 mitjançant la presentació del compte justificatiu, que estarà integrat per una memòria de l’activitat i una memòria econòmica d’acord amb el model que faciliti l’Ajuntament. 	

SETÈ.- PAGAMENT:
Es farà efectiva una bestreta del 75% de l’import de la subvenció en el moment de la signatura del conveni.
L’import restant de la subvenció es pagarà prèvia presentació, dins dels terminis establerts, de la documentació justificativa esmentada als punts anteriors.
Així mateix, abans del pagament la beneficiària haurà d’acreditar fefaentment trobar-se al corrent de les seves obligacions tributàries i amb la Seguretat Social.

VUITÈ.- DEFICIÈNCIES DE LA JUSTIFICACIÓ:
1.- En el cas que els documents presentats com a justificació fossin incorrectes o incomplets, es comunicarà a l’interessat/ada la necessitat d’esmenar les anomalies detectades en un termini màxim improrrogable de deu dies hàbils, a comptar de l’endemà que sigui notificat, amb l’advertiment que de no fer-ho es procedirà a la revocació o a la reducció de la subvenció segons correspongui, amb la conseqüent obligació de reintegrament en cas que s’hagués avançat el seu pagament.

2.- Si un cop finalitzat el termini de presentació de la documentació justificativa aquesta no s’hagués presentat, es procedirà a requerir al/la beneficiari/ària per tal que la presenti en un termini màxim improrrogable de quinze dies hàbils, a comptar des de l’endemà que sigui notificat, amb l’advertiment que de no fer-ho es procedirà a revocar la subvenció amb la conseqüent obligació de reintegrament en cas que s’hagués avançat el seu pagament.

NOVÈ.- OBLIGACIONS DELS/DE LES BENEFICIARIS/ÀRIES:
1.- Els/les perceptors/res de subvencions concedides per l’Ajuntament, s’obliguen a executar les activitats subvencionades de conformitat amb els principis de bona administració, bona fe i presumpció de legalitat, així com a la seva justificació.

2.- El/la beneficiari/ària d’una subvenció està obligat a sotmetre’s a les actuacions de comprovació i de control financer que realitzi la Intervenció General de l’Ajuntament, i a aportar tota la informació que els sigui requerida en l’exercici de les actuacions anteriors i en relació a la subvenció concedida.

3.- Els documents de qualsevol mena justificatius de l’aplicació dels fons rebuts, s’hauran de conservar per un període no inferior a 6 anys, comptadors des de la finalització del termini de presentació de les justificacions.

4.- Els/les beneficiaris/àries hauran de fer constar la col·laboració de l’Ajuntament en l’execució del projecte o de l’activitat, en tota la documentació impresa i en cartells o mitjans electrònics i audiovisuals.

5.- Els/les beneficiaris/àries hauran de donar publicitat de les subvencions i ajudes percebudes per mitjans electrònics, en base a allò establert a la Llei 19/2013 i la Llei 19/2014.

6.- L’incompliment d’aquestes obligacions originarà les responsabilitats que en cada cas corresponguin i podrà suposar la revocació, reducció o reintegrament de la subvenció concedida

DESÈ.- COMPATIBILITAT AMB D’ALTRES SUBVENCIONS:
1.- Els/les beneficiaris/àries hauran de comunicar la petició i/o obtenció de qualsevol subvenció pública concurrent que no s’hagi declarat amb la sol·licitud.

2.- La subvenció atorgada serà compatible amb qualsevol altra concedida per altres administracions o ens públics o privats. Tanmateix, l’import total de les subvencions rebudes per la mateixa finalitat no podrà superar el cost total del projecte/activitat a desenvolupar.

ONZÈ.- PUBLICITAT DE LES SUBVENCIONS CONCEDIDES
La subvenció atorgada a l’empara del present conveni serà objecte de publicitat, amb indicació del/la beneficiari/ària, la quantitat concedida, la finalitat de la subvenció, així com  la justificació o retiment de comptes i les actuacions de control que se’n derivin, a través de la Base de Dades Nacional de Subvencions i del portal de transparència de l'Ajuntament de Sentmenat.

DOTZÈ.- RÈGIM JURÍDIC SUPLETORI:
En tot allò no previst en el present conveni, s’estarà al que estableix la Llei General de Subvencions i el seu Reglament de desenvolupament.




TRETZÈ.- SEGUIMENT DEL CONVENI
L’Associació de comerciants de Sentmenat i l’Ajuntament de Sentmenat constituiran una Comissió Mixta on s’analitzaran els temes que siguin d’interès comú i les actuacions previstes al pla de treball.

La comissió estarà constituïda, com a mínim, per un representant polític i un tècnic de l’ajuntament i per la persona que ostenti la presidència, per un vocal de la junta i/o una persona encarregada de la gestió de l’associació.

La comissió es reunirà amb caràcter ordinari cada 4 mesos i es podrà convocar a petició de qualsevol de les parts amb una antelació mínima de 10 dies laborables. Així mateix es podrà reunir a petició raonada per atendre qüestions sobrevingudes d’interès.

CATORZÈ.- VIGÈNCIA DEL CONVENI
Aquest conveni serà vigent des del dia següent a la seva signatura i tindrà vigència durant l’any 2025.


I en prova de conformitat, les persones que l’atorguen signen el present conveni, en Sentmenat juliol de 2025.

	Sra. Montserrat Rueda Miralles
	Sr. Lluis Lloveras Permanyer

	




	

	Alcaldessa de Sentmenat
	President de l’Associació de Comerciants de Sentmenat




	Sr. Gonzalo Lluzar López de Briñas

	




	Secretari de l’Ajuntament de Sentmenat

